CELEX: 32021D0596
Language: et
Date: 2021-04-08 00:00:00
Title: Komisjoni rakendusotsus (EL) 2021/596, 8. aprill 2021, millega muudetakse otsuse 2003/467/EÜ II lisa Horvaatia ametliku brutselloosivaba staatuse osas seoses veisekarjadega (teatavaks tehtud numbri C(2021) 2260 all) (EMPs kohaldatav tekst)

14.4.2021   
               
               
                  ET
               
               
                  Euroopa Liidu Teataja
               
               
                  L 128/1
               
            
         KOMISJONI RAKENDUSOTSUS (EL) 2021/596,
         8. aprill 2021,
         millega muudetakse otsuse 2003/467/EÜ II lisa Horvaatia ametliku brutselloosivaba staatuse osas seoses veisekarjadega
         
            
               (teatavaks tehtud numbri C(2021) 2260 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 26. juuni 1964 aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa II jao punkti 7,
         ning arvestades järgmist:
         
                     (1)
                  
                  
                     Direktiivi 64/432/EMÜ kohaldatakse liidus veistega kauplemise suhtes. Selles on sätestatud tingimused, mille alusel võib liikmesriigi või selle piirkonnad tunnistada seoses veisekarjadega ametlikult brutselloosivabaks.
                  
               
                     (2)
                  
                  
                     Komisjoni otsuse 2003/467/EÜ (2) artikli 2 lõikes 1 on sätestatud, et kõnealuse otsuse II lisa 1. peatükis loetletud liikmesriigid kuulutatakse seoses veisekarjadega ametlikult brutselloosivabaks.
                  
               
                     (3)
                  
                  
                     Horvaatia on esitanud komisjonile dokumendid, milles tõendatakse, et kogu liikmesriigi territooriumil on täidetud direktiivis 64/432/EMÜ sätestatud tingimused selleks, et liikmesriik tunnistataks seoses veisekarjadega ametlikult tuberkuloosivabaks.
                  
               
                     (4)
                  
                  
                     Pärast kõnealuste täiendavate dokumentide hindamist tuleks Horvaatia tunnistada veisekarjade osas ametlikult brutselloosivabaks ja kanda liikmesriik nõuetekohaselt otsuse 2003/467/EÜ II lisa 1. peatükki.
                  
               
                     (5)
                  
                  
                     Seepärast tuleks otsuse 2003/467/EÜ II lisa vastavalt muuta.
                  
               
                     (6)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2003/467/EÜ II lisa muudetakse vastavalt käesoleva otsuse lisale.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 8. aprill 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT 121, 29.7.1964, lk 1977/64.
         
            (2)  Komisjoni 23. juuni 2003. aasta otsus 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega (ELT L 156, 25.6.2003, lk 74).
      
      
         
            LISA
            Otsuse 2003/467/EÜ II lisa 1. peatükis lisatakse Prantsusmaad käsitleva kande järele Horvaatiat käsitlev kanne:
            
               
                           „HR
                        
                        
                           Horvaatia“